Čo môžeme ešte očakávať?
Asi nemá zmysel vypisovať hry, ktoré za posledné dni postihla vlna odkladov. Námatkovo vyberiem Cyberpunk 2077, Marvel's Avengers či Marvel's Iron Man VR, a teraz tam môžeme pripísať aj očakávanú akciu Dying Light 2. Vývojári zo štúdia Techland mali v pláne vydať hru behom tohtoročnej jari, no realita je iná.
Podľa ich slov budu potrebovať viac času na realizáciu ich vízie a o ďalších podrobnostiach nás budú informovať v nasledujúcich mesiacoch. Je tak otázne, kedy sa vlastne samotnej hry dočkáme, keďže z vyjadrenia je zrejme, že si žiadny, ani len predbežný, dátum neurčili.
Dying Light 2 je zatiaľ v pláne na PC, PlayStation 4 a Xbox One, no počíta sa aj s vydaním na platformy novej generácie.